CELEX: 32009R0103
Language: fi
Date: 2009-02-03 00:00:00
Title: Komission asetus (EY) N:o 103/2009, annettu 3 päivänä helmikuuta 2009 , tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä annetun Euroopan parlamentin ja neuvoston asetuksen (EY) N:o 999/2001 liitteiden VII ja IX muuttamisesta (ETA:n kannalta merkityksellinen teksti)

4.2.2009   
            
            
               FI
            
            
               Euroopan unionin virallinen lehti
            
            
               L 34/11
            
         
      KOMISSION ASETUS (EY) N:o 103/2009,
   annettu 3 päivänä helmikuuta 2009,
   tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä annetun Euroopan parlamentin ja neuvoston asetuksen (EY) N:o 999/2001 liitteiden VII ja IX muuttamisesta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetun Euroopan parlamentin ja neuvoston asetuksen (EY) N:o 999/2001 (1) ja erityisesti sen 23 artiklan ensimmäisen kohdan,
   sekä katsoo seuraavaa:
   
               (1)
            
            
               Asetuksessa (EY) N:o 999/2001 vahvistetaan eläinten tarttuvien spongiformisten enkefalopatioiden (TSE:t) ehkäisyä, valvontaa ja hävittämistä koskevat säännöt. Sitä sovelletaan elävien eläinten ja eläinperäisten tuotteiden tuotantoon ja markkinoille saattamiseen.
            
         
               (2)
            
            
               Asetuksen (EY) N:o 999/2001 liitteessä VII vahvistetaan hävittämistoimenpiteet, jotka on toteutettava lampaiden ja vuohien TSE:n toteamisen jälkeen.
            
         
               (3)
            
            
               Asetuksen (EY) N:o 999/2001 liitteessä IX vahvistetaan elävien eläinten, alkioiden ja munasolujen sekä eläinperäisten tuotteiden yhteisöön tuontia koskevat säännöt.
            
         
               (4)
            
            
               Euroopan elintarviketurvallisuusviranomainen julkaisi 6 päivänä marraskuuta 2008 lausunnon ihmisten ja eläinten riskistä altistua tarttuville spongiformisille enkefalopatioille pienistä märehtijöistä saatujen maidon ja maitotuotteiden välityksellä (2). Lausunnossaan elintarviketurvallisuusviranomainen totesi, että klassinen scrapie voi siirtyä uuhesta karitsaan maidon tai ternimaidon välityksellä. Elintarviketurvallisuusviranomainen katsoi myös, että karjasta, jolla on klassinen scrapie, saatujen maidon ja maitotuotteiden käyttö voi aiheuttaa ihmisille ja eläimille riskin altistua TSE:ille. Elintarviketurvallisuusviranomaisen päätelmänä oli myös, että jalostusohjelmilla, joilla pyritään lisäämään lampaiden vastustuskykyä scrapieta kohtaan, voidaan olettaa pystyttävän vähentämään pienistä märehtijöistä saataviin maitotuotteisiin liittyvää ihmisten ja eläinten altistumista. Epätyypillisen scrapien osalta elintarviketurvallisuusviranomainen totesi lisäksi, että taudinaiheuttajan ilmeisen rajallinen leviäminen taudin saaneiden yksilöiden elimistössä saattaa rajoittaa taudin siirtymistä maidon välityksellä. BSE:n osalta elintarviketurvallisuusviranomainen katsoi, ettei infektiivisyyden tai PrPSc:n esiintymisestä BSE:n saaneiden pienten märehtijöiden ternimaidossa tai maidossa ole saatavilla tietoa. Koska BSE:n taudinaiheuttajan perifeerinen leviäminen kuitenkin tapahtuu varhain ja asteittain tartunnalle alttiissa lampaissa, joille on kokeellisesti aiheutettu tartunta, elintarviketurvallisuusviranomainen tuli siihen tulokseen, että infektiivisyyttä saattaa todennäköisesti esiintyä BSE-tartunnan saaneiden, taudille alttiiden pienten märehtijöiden ternimaidossa ja maidossa.
            
         
               (5)
            
            
               Kun otetaan huomioon nämä uudet tieteelliset tiedot ja erityisesti klassisen scrapien todistettu siirtyminen maidon välityksellä uuhesta karitsaan, tässä vaiheessa olisi hyvissä ajoin hyväksyttävä uusia suojatoimenpiteitä klassisen scrapie-tartunnan saaneista karjoista peräisin olevien maidon ja maitotuotteiden osalta, jotta estetään klassisen scrapien leviäminen ravinnon välityksellä muiden märehtijöiden karjoihin.
            
         
               (6)
            
            
               Jotta varmistetaan lampaista ja vuohista peräisin olevien tuontimaidon ja -maitotuotteiden olevan yhtä turvallisia, samanlaisia toimenpiteitä olisi sovellettava yhteisöön suuntautuvaan tuontiin.
            
         
               (7)
            
            
               Sen vuoksi asetusta (EY) N:o 999/2001 olisi muutettava.
            
         
               (8)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 999/2001 liitteet VII ja IX tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä helmikuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 147, 31.5.2001, s. 1.
   
      (2)  The EFSA Journal (2008) 849, s. 1–47.
   
      LIITE
      Muutetaan asetuksen (EY) N:o 999/2001 liitteet VII ja IX seuraavasti:
      
                  1)
               
               
                  Muutetaan liitteessä VII oleva A luku seuraavasti:
                  
                              a)
                           
                           
                              Muutetaan liitteessä VII oleva A luku seuraavasti:
                              
                                          ”2.2
                                       
                                       
                                          Jos TSE:tä epäillään lampaassa tai vuohessa jäsenvaltiossa sijaitsevalla tilalla ja kunnes varmennustutkimuksen tulokset ovat käytettävissä, kaikille tilan muille lampaille ja vuohille on määrättävä virallinen siirtorajoitus. Jos on näyttöä siitä, että tila, jolla eläin oli, kun TSE:tä alettiin epäillä, ei todennäköisesti ole tila, jolla eläin olisi voinut altistua TSE:lle, toimivaltainen viranomainen voi päättää, että muut tilat tai ainoastaan tila, jolla altistus tapahtui, asetetaan viralliseen valvontaan käytettävissä olevan epidemiologisen tiedon mukaan. Viralliseen valvontaan asetetulla tilalla olevista lampaista ja vuohista saatuja maitoa ja maitotuotteita, jotka olivat kyseisellä tilalla siitä päivästä lähtien, jona TSE:n esiintymistä alettiin epäillä, aina varmennustutkimusten tulosten saantiin saakka, saa käyttää vain kyseisellä tilalla.”
                                       
                                    
                        
                              b)
                           
                           
                              Muutetaan 2.3 kohta seuraavasti:
                              
                                          i)
                                       
                                       
                                          Korvataan a alakohta seuraavasti:
                                          
                                                      ”a)
                                                   
                                                   
                                                      ja BSE:tä ei voida sulkea pois liitteessä X olevan C luvun 3.2 kohdan c alakohdassa säädetyn menettelyn mukaisesti tehdyn yhteistestin tulosten perusteella, kaikki 1 kohdan b alakohdan toisesta viidenteen luetelmakohdassa tarkoitetussa tutkimuksessa tunnistetut eläimet lopetetaan ja hävitetään täydellisesti sekä alkiot ja munasolut hävitetään täydellisesti. Hävitettävistä eläimistä saadut maito ja maitotuotteet, jotka olivat tilalla sen päivän, jona todettiin, ettei BSE:tä voida sulkea pois, ja eläinten täydellisen hävittämispäivän välisenä aikana, hävitetään.”
                                                   
                                                
                                    
                                          ii)
                                       
                                       
                                          Korvataan b alakohdan i ja ii alakohta seuraavasti:
                                          
                                                      ”i)
                                                   
                                                   
                                                      kaikki 1 kohdan b alakohdan toisessa ja kolmannessa luetelmakohdassa tarkoitetussa tutkimuksessa tunnistetut eläimet lopetetaan ja hävitetään täydellisesti sekä alkiot ja munasolut hävitetään täydellisesti. Jos todettu TSE on klassinen scrapie, hävitettävistä eläimistä saatuja maitoa ja maitotuotteita, jotka olivat tilalla klassisen scrapie-tapauksen toteamispäivän ja eläinten täydellisen hävittämispäivän välisenä aikana, ei saa käyttää märehtijöiden ruokintaan, lukuun ottamatta kyseisellä tilalla olevien märehtijöiden ruokintaa. Kyseisiä tuotteita saa saattaa markkinoille muiden kuin märehtijöiden rehuna ainoastaan kyseisen jäsenvaltion alueella. Tällaisten tuotteiden lähetysten mukana olevassa kaupallisessa asiakirjassa ja pakkauksissa, jotka sisältävät tällaisia lähetyksiä, on oltava selkeä merkintä: ’ei saa syöttää märehtijöille’. Tällaisia tuotteita sisältävän rehun käyttö ja varastointi on kielletty tiloilla, joilla pidetään märehtijöitä. Tällaisia tuotteita sisältävä irtorehu on kuljetettava ajoneuvoissa, joilla ei samanaikaisesti kuljeteta märehtijöille tarkoitettua rehua. Jos tällaisia ajoneuvoja myöhemmin käytetään märehtijöille tarkoitetun rehun kuljettamiseen, ne on puhdistettava perusteellisesti toimivaltaisen viranomaisen hyväksymän menetelmän mukaisesti, jotta vältetään ristikontaminaatio.
                                                      Tilaan sovelletaan 3 kohdassa vahvistettuja edellytyksiä;
                                                      tai
                                                   
                                                
                                                      ii)
                                                   
                                                   
                                                      kaikki 1 kohdan b alakohdan toisessa ja kolmannessa luetelmakohdassa tarkoitetussa tutkimuksessa tunnistetut eläimet lopetetaan ja hävitetään täydellisesti sekä alkiot ja munasolut hävitetään täydellisesti, lukuun ottamatta:
                                                      
                                                                  —
                                                               
                                                               
                                                                  jalostuspässejä, jotka ovat ARR/ARR-genotyyppiä,
                                                               
                                                            
                                                                  —
                                                               
                                                               
                                                                  jalostusuuhia, joilla on vähintään yksi ARR-alleeli mutta ei ainoatakaan VRQ-alleelia, ja, mikäli tällaiset jalostusuuhet ovat tiineinä tutkimuksen aikana, myöhemmin syntyviä karitsoja, jos niiden genotyyppi on tämän alakohdan vaatimusten mukainen,
                                                               
                                                            
                                                                  —
                                                               
                                                               
                                                                  lampaita, joilla on vähintään yksi ARR-alleeli ja jotka on tarkoitettu yksinomaan teurastettaviksi,
                                                               
                                                            
                                                                  —
                                                               
                                                               
                                                                  mikäli toimivaltainen viranomainen niin päättää, alle kolmen kuukauden ikäisiä lampaita ja vuohia, jotka on tarkoitettu yksinomaan teurastettaviksi.
                                                               
                                                            Jos todettu TSE on klassinen scrapie, hävitettävistä eläimistä saatuja maitoa ja maitotuotteita, jotka olivat tilalla klassisen scrapie-tapauksen toteamispäivän ja eläinten täydellisen hävittämispäivän välisenä aikana, ei saa käyttää märehtijöiden ruokintaan, lukuun ottamatta kyseisellä tilalla olevien märehtijöiden ruokintaa. Kyseisiä tuotteita saa saattaa markkinoille muiden kuin märehtijöiden rehuna ainoastaan kyseisen jäsenvaltion alueella. Tällaisten tuotteiden lähetysten mukana olevassa kaupallisessa asiakirjassa ja pakkauksissa, jotka sisältävät tällaisia lähetyksiä, on oltava selkeä merkintä: ’ei saa syöttää märehtijöille’. Tällaisia tuotteita sisältävän rehun käyttö ja varastointi on kielletty tiloilla, joilla pidetään märehtijöitä. Tällaisia tuotteita sisältävä irtorehu on kuljetettava ajoneuvoissa, joilla ei samanaikaisesti kuljeteta märehtijöille tarkoitettua rehua. Jos tällaisia ajoneuvoja myöhemmin käytetään märehtijöille tarkoitetun rehun kuljettamiseen, ne on puhdistettava perusteellisesti toimivaltaisen viranomaisen hyväksymän menetelmän mukaisesti, jotta vältetään ristikontaminaatio.
                                                      Tilaan sovelletaan 3 kohdassa vahvistettuja edellytyksiä;”
                                                   
                                                
                                    
                                          iii)
                                       
                                       
                                          Korvataan f alakohta seuraavasti:
                                          
                                                      ”f)
                                                   
                                                   
                                                      jos ARR-alleelia esiintyy tietyssä rodussa tai koko tilalla vain vähän tai ei ollenkaan tai tämän toimenpiteen katsotaan olevan tarpeellinen sisäsiitoksen välttämiseksi, jäsenvaltio voi päättää lykätä enintään viidellä vuodella 2.3 kohdan b alakohdan i ja ii alakohdassa tarkoitettua eläinten hävittämistä edellyttäen, että tilalla ei ole muita jalostuspässejä kuin niitä, jotka ovat ARR/ARR-genotyyppiä.
                                                      Kun on kyse maidontuotantoa varten pidetyistä lampaista tai vuohista, jos maito on tarkoitus saattaa markkinoille, eläinten hävittämistä voidaan kuitenkin lykätä vain enintään 18 kuukaudella.”
                                                   
                                                
                                    
                        
            
                  2)
               
               
                  Korvataan liitteessä IX olevan D luvun B jakso seuraavasti:
                  ”B JAKSO
                  Terveystodistusta koskevat vaatimukset
                  Tämän luvun A jaksossa tarkoitettujen naudasta, lampaasta ja vuohesta saatujen sivutuotteiden ja jalostettujen tuotteiden tuonti edellyttää terveystodistusta, jota on täydennetty seuraavalla vakuutuksella:
                  
                              a)
                           
                           
                              eläimestä saadut sivutuotteet eivät sisällä eikä niitä ole tehty liitteessä V määritellystä erikseen määritellystä riskiaineksesta tai mekaanisesti erotetusta lihasta, joka on saatu naudan, lampaan tai vuohen luista;
                           
                        
                              b)
                           
                           
                              eläimiä, joista nämä sivutuotteet on saatu, ei ole teurastettu johtamalla tainnutuksen jälkeen kaasua kallon sisään, lopetettu samalla menetelmällä tai teurastettu vaurioittamalla keskushermostoa pitkänomaisella sauvanmuotoisella kallon sisään pistetyllä välineellä; tai
                           
                        
                              c)
                           
                           
                              eläimistä saatu sivutuote ei sisällä ainesta eikä sitä ole tehty aineksesta, joka on peräisin muista kuin sellaisista naudoista, lampaista tai vuohista, jotka ovat syntyneet ja jotka on kasvatettu yhtäjaksoisesti ja teurastettu maassa tai alueella, joka on luokiteltu 5 artiklan 2 kohdan mukaisesti tehdyllä päätöksellä maaksi tai alueeksi, jonka BSE-riski on merkityksettömän alhainen.
                              Lisäksi tämän luvun A jaksossa tarkoitettuja ja lampaiden tai vuohien maitoa tai maitotuotteita sisältäviä sivutuotteita ja jalostettuja tuotteita tuotaessa on esitettävä terveystodistus, joka vastaa asetuksen (EY) N:o 1774/2002 liitteessä X olevassa 2 luvussa vahvistettua mallia ja jota on täydennetty seuraavalla vakuutuksella, joka lisätään kyseisen todistuksen 6 kohdan jälkeen:
                              
                                          ’7.
                                       
                                       
                                          TSE:n osalta:
                                          
                                                      (2)
                                                   
                                                   
                                                      joko kun on kyse märehtijöiden ruokintaan tarkoitetuista eläinten sivutuotteista, jotka sisältävät lampaista tai vuohista peräisin olevia maitoa tai maitotuotteita, lampaita ja vuohia, joista nämä tuotteet on saatu, on pidetty jatkuvasti syntymästään lähtien tai kolmen viime vuoden ajan tilalla, jota ei ole TSE-epäilyn vuoksi asetettu virallisen siirtorajoituksen alaiseksi ja joka on kolmen viime vuoden aikana täyttänyt seuraavat vaatimukset:
                                                      
                                                                  i)
                                                               
                                                               
                                                                  se on kuulunut säännöllisten virallisten eläinlääkärintarkastusten piiriin;
                                                               
                                                            
                                                                  ii)
                                                               
                                                               
                                                                  sillä ei ole todettu yhtään asetuksen (EY) N:o 999/2001 liitteessä I olevan 2 kohdan g alakohdassa määriteltyä klassista scrapie-tapausta, tai klassisen scrapie-tapauksen toteamisen jälkeen
                                                                  
                                                                              —
                                                                           
                                                                           
                                                                              kaikki eläimet, joissa klassinen scrapie todettiin, on lopetettu ja hävitetty ja
                                                                           
                                                                        
                                                                              —
                                                                           
                                                                           
                                                                              kaikki tilalla olleet lampaat ja vuohet on lopetettu ja hävitetty, lukuun ottamatta jalostuspässejä, jotka ovat ARR/ARR-genotyyppiä, ja jalostusuuhia, joilla on vähintään yksi ARR-alleeli mutta ei ainoatakaan VRQ-alleelia;
                                                                           
                                                                        
                                                            
                                                                  iii)
                                                               
                                                               
                                                                  tilalle on tuotu vain sellaiselta tilalta tulevia lampaita ja vuohia, jotka täyttävät i ja ii alakohdassa mainitut vaatimukset – lukuun ottamatta lampaita, joiden prioniproteiinin genotyyppi on ARR/ARR.
                                                               
                                                            
                                                
                                                      (2)
                                                   
                                                   
                                                      tai kun on kyse märehtijöiden ruokintaan tarkoitetuista eläinten sivutuotteista, jotka sisältävät lampaista tai vuohista peräisin olevia maitoa tai maitotuotteita ja jotka on tarkoitettu asetuksen (EY) N:o 546/2006 liitteessä lueteltuun jäsenvaltioon, lampaita ja vuohia, joista nämä tuotteet on saatu, on pidetty jatkuvasti syntymästään lähtien tai seitsemän viime vuoden ajan tilalla, jota ei ole TSE-epäilyn vuoksi asetettu virallisen siirtorajoituksen alaiseksi ja joka on seitsemän viime vuoden aikana täyttänyt seuraavat vaatimukset:
                                                      
                                                                  i)
                                                               
                                                               
                                                                  se on kuulunut säännöllisten virallisten eläinlääkärintarkastusten piiriin;
                                                               
                                                            
                                                                  ii)
                                                               
                                                               
                                                                  sillä ei ole todettu yhtään asetuksen (EY) N:o 999/2001 liitteessä I olevan 2 kohdan g alakohdassa määriteltyä klassista scrapie-tapausta, tai klassisen scrapie-tapauksen toteamisen jälkeen
                                                                  
                                                                              —
                                                                           
                                                                           
                                                                              kaikki eläimet, joissa klassinen scrapie todettiin, on lopetettu ja hävitetty ja
                                                                           
                                                                        
                                                                              —
                                                                           
                                                                           
                                                                              kaikki tilalla olleet lampaat ja vuohet on lopetettu ja hävitetty, lukuun ottamatta jalostuspässejä, jotka ovat ARR/ARR-genotyyppiä, ja jalostusuuhia, joilla on vähintään yksi ARR-alleeli mutta ei ainoatakaan VRQ-alleelia;
                                                                           
                                                                        
                                                            
                                                                  iii)
                                                               
                                                               
                                                                  tilalle on tuotu vain sellaiselta tilalta tulevia lampaita ja vuohia, joka täyttää i ja ii alakohdassa mainitut vaatimukset – lukuun ottamatta lampaita, joiden prioniproteiinin genotyyppi on ARR/ARR.’ ”